Agasias (syn Dósithea)

náhľad|Signatúra umelca, Musée du Louvre
Agasias () bol grécky sochár v 2. storočí pred Kr.Nancy Thomson de Grummond, Encyclopedia of the History of Classical Archaeology

Agasias, syn Dósithea z Efezu, bol sochár činný približne v 2. polovici 2. storočia pred Kr. Jeho jediným zachovaným dielom je takzvaný Borgheský zápasník (uvádzaný aj ako Borgheský gladiátor), ktorý sa v súčasnosti nachádza v Musée du Louvre. Patrí medzi niekoľko najkrajších mramorových sôch, dokončovaných jedine kovovým dlátom, bez hladenia povrchu.

Nenásytný cisár Nero si dal z Grécka odviesť toľko sôch, koľko sa mu zachcelo. Pausanias uvádza, že len Delfy pripravil o päťsto bronzových sôch. Podľa nemeckého znalca antického umenia J. J. Winckelmanna je možné, že medzi tými sochami bol aj Borgheský zápasník od Agasia z Efezu, lebo ho v roku 1611 objavili neďaleko Nettuna v prímorskom letovisku Antium,IG XIV, Italia (Roma et vicinia) — Antium (Anzio) — undated, IG XIV 1226  v rodisku Nera a jeho vily, na výzdobu ktorej cisár vynaložil veľké prostriedky.

Od antických autorov o tvorcovi tejto sochy, síce nemáme správ, ale samotné dielo je dokladom jeho geniality. Socha predstavuje bojovníka v prudkom pohybe. Je to už dospelý muž v plnom rozkvete síl, jeho svalnaté telo nesie stopy života naplneného tvrdou prácou. Na tvári je badateľné, že nie je idealizovaná, ale vytvarovaná pravdivo podľa prírody.

Agasiovo autorstvo potvrdzuje nápis, ktorý sa nachádza v spodnej časti tohto diela:
<span style="font-family:'Palatino Linotype'">'ΑΓΑΣΙΑΣ ΔΩΣΙΘΕΟΥ ΕΦΕΣΙΟΣ ΕΠΟΙΕΙ  </span>||preklad: Agasias syn Dósithea z Efezu ma zhotovil''
- text v starogréčtine

 Referencie a bibliografia 


 Iné projekty 



Kategória:Sochári starovekého Grécka